
EUCEA PARUL. 


Orice repraducere jără indicarea izvorului e oprită. 


O pagină din Carlyle. 


— „Filozofia porcilor“. — 


Titlul e cam lapidar și miroase de departe 
a proces de presă, dar pentru linistirea ce- 
titorului trebuie s'o spun, că nu s'a zamislit 
în redacția noastră, ci e din vocabularul atât 
de personal al profetului Carlyle. Marele vi- 
sător a dus o vieata întreagă lupta împotriva 
spiritului utilitarist al societății engleze din 
vremea lui, a biciuit apucăturile unui ratio- 
nalism îngust și a fost un dușman neimpacat 
al micilor triumfatori grăbiţi pe drumul no- 
rocului. Prin temperamentul de luptător, prin 
glasul profetic, prin îndrăzneala concepției şi 
prin tot rostul lui de visionar cu ochii atin- 
tifi spre ideal, Carlyle, e adevăratul învățător 
al poporului. Din cărțile lui se desfac în- 
drumări superioare, se lămuresc valorile mo- 
rale și estetice ale vieții. Și-i dau sufletului 
o seninătate binefăcătoare. Nici nu se poate 
închipui un autor mai potrivit pentru o so- 
cietate care trece prin o epocă de prefacere, 
ale cărei tradiţii sunt sdruncinate, ale cărei 
precepte sufletești n'au avut când se fixă de- 
finitiv, a cărei conștiință publică e o balansă 
veșnic mișcată de împrejurări, — pentru zi- 
lele noastre de frământare nu se poate în- 
chipui un mai bun pedagog decât insufletitul, 
indraznetul, sarcasticul Carlyle. 

intr'un pamflet al său: ,lesuitism“ în- 
dreptat împotriva spiritului curent de-un ma- 
terialism exagerat, Carlyle, care în romanul fi- 
lozofic Sartor Resartus ne-a dat splendide 
pagini de „humour“, are un fragment întitulat 
„filozofia porcilor“. Gânditorul scârbit 
de pofta de căpătuială, singura busolă în 
vieafa oamenilor pentru cari stomacul pare 


„llustrităţii Sale“ d-lui Josif Seghescu ! 


a fi suprema justificare a existentii, a ales 
acest tip reprezentativ din lumea dobitoacelor, 
punând pe „profesorul Sauerteig“, un 
personaj închipuit al său, să-i facă psihologia 
și să ne arate, cari ar fi articolele de credință 
din „filozofia porcilor“... 

Reproduc din interesanta monografie a 
d-lui C. Antoniade: Thomas Carlyle, 
câteva parti din acest interesant fragment. 

lată-le: 

„Dacă nepreţuitul talent de literatură s'ar 
întinde, în vremurile aceste de progres re- 
pede, și la neamurile dobitoacelor, așa că 
porcii şi boii să ne poată împărtăși pe hârtie 
ceeace cugetă despre lume, ar urmă rezultate 
curioase cari ar fi instructive pentru mulți 
din noi. Presupunând că nişte porci (înţeleg 
porci cu patru picioare) înzestrați cu sensi- 
bilitate și talente superioare de logică ar 
ajunge la o asemenea cultură și ar puteă, 
după cercetare și reflexiune, să însemneze 
pentru noi ideea lor despre Univers și despre 
datoriile si drepturile lor aici, propozitiunile 
lor ar fi cam acestea: 

1. Universul, după conjectura cea mai să- 
nătoasă, este o nemăsurată albie de porci, 
consistând in solide și lichide si alte con- 
traste şi varietăți; — dar mai ales în lături 
care se pot dobândi si lături care nu se pot 
dobândi, acestea din urmă în nemăsurat mai 
mare cantitate pentru cei mai mulți porci. 

2. Răul moral este imposibilitatea de a do- 
bândi lăturile de porci; binele moral: posi- 
bilitatea de a le dobândi. 

3. „Ce este Raiul sau Starea de Nevino- 

vatie?“ Raiul numit încă si Starea de Nevi- 
novatie, Vârsta de Aur si alte nume, eră, 
după porcii cu judecata slabă, putinţa fără 
margini de a dobândi laturile, deplina im- 
plinire a dorințelor fiecăruia, așa că închi- 
puirea porcilor nu puteă să întreacă realitatea: 
o fabulă deci și o imposibilitate, precum porcii 
cu bun simț râd acum. 

4. ,Defineste datoria întreagă a Porcilor“. 
Misiunea universalei Porcării și datoria fie- 
cărui Porc, în toate timpurile, este să scadă 
Cantitatea lăturilor care nu se pot dobândi 
Si să mărească pe cea a celor care se pot 
dobândi. Orice cunoștință și îndemânare si 
silință trebuie să tindă spre aceasta și numai 
spre aceasta; Știința Porcilor, Entuziasmul 
şi Devotamentul Porcilor au acest singur tel. 
Aceasta este datoria integrală a Porcilor. 

5. Poezia Porcilor trebuie să consiste în 
universala recunoaștere a excelentei lăturilor 
și tărâţelor, şi a fericirii porcilor a căror co- 
cină e în rânduială si care sunt sătui: Groh! 

6. „Aveţi legi și dreptate în Porcărie“. Porcii 
observatori au văzut că este sau eră odinioară 
un lucru numit dreptate. Neîndoios că cel 
puțin există în natura porcească un sentiment 
numit mănie, răzbunare etc. care, dacă un Porc 
provoacă pe altul, isbucnește într'un chip mai 
mult sau mai puţin distrugător: de aceea legile 
sunt necesare, — o înspăimântătoare cantitate 
de legi. Căci certurile se sfârșesc cu vărsare 
de sânge, cu moarte; în tot cazul cu grozavă 
risipă din provizia obștească de lături, cu 
ruina (vremelnică) a unei mari parti din co- 
cina universală: de aceea să se observe drep- 
tatea, pentruca certurile să fie înlăturate. 

7. „Ce este justiția?“ Partea ta din albia 
obștească: nimic din partea mea. 

8. „Dar care e partea mea?“ Vai, aci stă 
de fapt toată greutatea asupra căreia știința 
porcilor, după lungi chibzuieli, nu poate hotări 
nimic. Partea mea — groh! Partea mea, la 
urma urmelor, este tot ceeace pot să inhat, 
fără să fiu spânzurat sau trimis la pușcărie. 
Căci sunt spânzurători, puscarii, n'am nevoie 
să o mai spun, Si rânduieli pe care le-au 
poruncit legiuitorii“. 


Această pagină plină de invataminte a pro- 
fundului filozof, cu cât o cetim cu mai mare 
atenţie, cu atât înţelegem mai bine potriveala 
ei pentru multe din stările noastre. Nu sunt 
destui aici, indivizi cu termometrul însufle- 
tirit în stomac, pentru cari vieata nu are nici 
o semnificație afară de ocuparea unor favo- 
ruri materiale ?... Dacă, cetind aceste rân- 
duri, rupte din sbuciumul unui suflet ales, 
vor puteă măcar o singură clipă să rămâie 
pe gânduri și să-și deie seama că vieata are 
și alte datorii de împlinit superioare digestiei, 
atunci tot e un câștig... 

Nenorocirea însă e că împrejurările noastre 
de astăzi favorisează întrun mod deosebit 
această logică și că deocamdată nu sunt 
prospecte să i se piardă urma. Dimpotrivă 
se întărește și câștigă tot mai multe biruinte. 
În situația politică cu totul excepțională în 
care ne găsim, depozitarii puterii de stat sunt 
propagatorii zilnici ai acestui sistem de „por- 
cească filozofie“ în rândurile noastre și nu 
trece zi când un nou exemplu de căpătuială 
nevrednică să nu ne înveţe că necinstea şi 
lipsa de scrupule morale sunt la noi plat- 
forma pe care se clădește o carieră româ- 
nească la adăpostul binefăcător al guvernelor 
ungurești... 

„llustritatea Sa“ domnul Seghescu care 
deunăzi a urcat un nou fuscel pe scara că- 
pătuielii, devenind „consilier aulic“, dă o notă 
de actualitate acestor consideraţii codificate 
de Carlyle cu stilul lui lapidar... 

Ceteste-o, reverendissime domn, care ţi-ai 
rostogolit slugărnicia dela căsuţa din satul 
Cârnecia până la poarta Burgului împărătesc, 
cetește-o ca să ai în sfârșit o înighebare fi- 
lozofică a pornirilor cari te-au călăuzit de 
când ţi-ai început drumul și până mai de- 
unăzi, când erai gata să-ți afisezi obrăznicia 
în fața studenților din Pesta... 

Cetiti-o si voi atâția și atâţia pui de ,ilu- 
stritati" cari așteptați în umbră cu apetitul 
crescând siinsemnati-va bine cuvintele simple, 
biblice, ale profetului care vă disprețuiă: fi- 


lozofia porcilor . . . 
Yorick. 


Ea 

Cântec. 


Dunăre, Dunăre! 
Drum fără pulbere... 
Leagănă-mă, Dunăre bătrână!,.. 
Stau si-ascult cum apa 'n luntre-mi bate, 
Stau culcat, cu mânile la piept 
Si cu ochii ?nchişi pe jumătate... 
Leagănă-mă, Dunăre bătrână, 
Leagănă-mă lin, să uit de toate, 
Să a dorm, să nu mă mai deştept... 


Leagănă-mă, Dunăre bătrână... 
Du-mă, dus de dorul ce mă mână 
Până unde valul tău se bate, — 
Du-mă 'ncet, cu mânile la piept, 
Adormit, oriunde vei socoate... 
` Leagănă-mă, Dunăre bătrână, 
Leagănă-mă lin, să uit de toate, 
Să tot dorm, să nu mă mai deştept... 


Leagănă-mă, Dunăre bătrână! 

Şi de află dulcea mea stăpână 

Că plutesc spre tarmuri depărtate, 

Adormit, cu mânile la piept — 

De va râde, de va plânge poate, 
Leagănă-mă, Dunăre bătrână, 
Leagănă-mă lin, să uit de toate, 

Lin de fot, să nu mă mai deștept... 


St. O. Iosif. 


=] 


Visuri bolnave. 


(E noapte cu lună plină. O fată de vreo optsprezece 

ani e întinsă în pat şi visează cu ochii deschişi, stră- 

lucitori. Îşi duce din când în când mâna stângă la 

fruntea înfierbântată. Dreapta s'ar păreă că o ţine sub 

plapomă, ea îi lipsește însă. l-au tăiat-o doftorii de 
pe când eră mică.) 


Ea. De ce nu vii? Te aștept de atâta 
vreme. Vezi că sunt singură. Mama doarme, 
tata doarme, numai eu sunt deşteaptă în în- 
treagă casa. Vino... O, cât ești de rău! Și 
aseară m'ai făcut să te astept. Si... şi eram 
Supărată și am voit să nu te mai aștept 
niciodată... M'asi fi supărat pentru totdeauna 
dacă nu ai fi venit. Vino, că dacă nu vii, 
mam să-ți mai scriu niciodată... niciodată. 
lac' așa, niciodată, nici un randulet. (Se uită 
cu priviri fixe în tavan. Începe să cânte, murmurând 
parcă un tipet) De ce nu viii, de ce nu viii?... 
(La geamuri apare o figură înaltă de tânăr blond. 
Scăldată în razele lunii, ea trece prin geamuri și se 
apropie de pat. Fata suride și se intoarce spre părete.) 

El. lartă-mă, am întârziat. Nu puteam veni 
mai de vreme, căci trebuiă să mă păzesc de 
lume. Ne spionează cineva. N'ai băgat de 
seamă? 


Ea. Minţi, minţi ca toți bărbaţii. Cine ştie 
pe unde-i fi umblat. Poate că ţi-ai găsit alta 
(opodidesc lacrimile) mai frumoasă decât mine. 

El. Dar, te rog... 

Ea. Nu, nu, nu... nu te rugă de loc. Nu 
vreau să mai știu nimic de tine. Eşti un om 
rău, un nerecunoscător. Ai crezut că dacă 
eu ţi-am dat toată iubirea mea, tot sufletul 
meu, tot trupul meu, căci toată am fost a ta, 
poți să-ți bati joc de mine cum vrei, poţi sa 
mă umileşti. O, dar acum sa isprăvit. Te 
rog să pleci și să mă lași in pace, domnul 
meu. Nu te mai cunosc. (Plânge.) 

El. Dar, dragă, uită-te la mine. Mă faci 
să sufăr. 

Ea. (Se întoarce spre el și râde cu hohote.) Ha- 
ha-ha! Să suferi, dragul meu, să suferi, căci 
Si eu am suferit destul in vieata. Si apoi... 
(sireata) ... dragoste fără suferințe nu este. 
Nu-i aşa? 

El. (Se apleacă asupra ei.) De astea-mi eşti?! 
Atunci am sa te pedepsesc, draculetule. 
(O sărută.) Asa. Acum pofteste şi-mi mai fa 


pozne de astea. Eu viu la ea înfruntând atâtea 
1» 

piedeci, primejduindu-mi chiar vieaţa si ea... 
ea nu vrea să mai ştie nimic de mine. Stai 
tu, am să ţi-o plătesc eu. (Zâmbeşte.) Salutare, 
stimată domnișoară, trebuie să plec. Datoria 
mă chiamă. (O mai sărută odată.) 

Ea. (Zâmbeşte mulţumită) Ba nu, zău, dar 
prea ai venit târziu si-ti spun drept, credeam 
că astăzi m'ai să mai vii, ori ai sa vii dupăce 
am adormit. Pentrucă dacă nu veneai acum, 
adormeam. Eram obosită de peste zi. 

El. Obosită ? Dar ce-ai făcut astăzi? Spu- 
ne-mi tot, Fiecare lucru al tău, fiecare mis- 
care, vreau s'o știu. 

Ea. (Copilărește. Numărând pe degete.) Am făcut 
de mâncare, am cusut, am scris două scri- 
sori pentru tata, m'am jucat de-a mingea cu 
sorioara ai mică şiii... m'am gândit la tiinee... 

El. Şi ce-ai mai făcut? 

Ea. Păi, nu-i destul? Ba nu, am mai făcut 
ceva. Am plâns. 

EI. Ai plâns ? Pentruce ? Cine-i mizerabilul ? 

Ea. Nu e „el“, e „ea“. Maria. Ea crede, 
că dacă-i mai tânără decât mine să nu facă 
nimic, să lase toate pe capul meu, toată casa. 
Ea să meargă numai la plimbare, înconjurată 
de toți pierdevară și eu să stau aici să păzesc 
urâtul casei. Am zis să mă ia și pe mine cu 
ea. Mi-a spus însă atât de delicat și de pre- 
făcut, cum numai o soră știe să-ți spună, că 
(o imitează) să rămân puţin, că vine îndată. 
Si n'a mai venit, 

El. (Şade pe pat lângă ea.) Sărăcuța de ea! 
Numai eu o iubesc cu adevărat, numai inima 
mea tresare când se sbate a ei, numai euo 
înțeleg, căci numai eu știu să văd în sufletul 
ei frumos. Dacă n'aș fi eu, călătorul în noapte, 
vaspele ceasurilor târzii, ce s'ar face ea, dră- 
guţa, frumușica, scumpa mea? Ce s'ar face 
ea? (O cuprinde în braţe.) 

Ea. (Ìl sărută cu patima.) Spuneai că ne spio- 
nează cineva. Ce-ai văzut? 

El. Când am intrat pe poartă am văzut în 
mijlocul curții două stafii: una albă si alta 
neagră. Mi se păreă, o femeie şi un bărbat. 
Cea neagră aveă ceva strălucitor la brâu. 
Trebuie să fi fost un pumnal. 

Ea. Un pumnal”? Şi tu ce-ai făcut? 

El. Nimic, adecă am mers mai departe. 
M'am gândit la tine, ştiam că mă aştepţi, 
Si am venit. Cum mă apropiam, stafiile se 

ştergeau din ce în ce mai mult. Cine-or fi 
fost?... 

Ea. Da, da, ne spionează. Dar mie nu-mi 
pasă. Zică cine ce va vrea. Eu te iubesc, tu 
mă iubeşti. Cine ne poate opri să nu ne iu- 
bim? Că vii numai noaptea la mine? Dar 
dacă nu poţi să vii ziua! Și în sfârșit, dacă 
nu ne-am cununat, noi totuş suntem bărbat 
și femeie. Nu-i așa? Hai, să fim bărbat și 
femeie. Așează-te în pat lângă mine. Asa. 
Strânge-mă în brațe. Mai tare, mai tare. Si 
mai tare. Sărută-mă. Strânge-mă. Sărută-mă. 
Încă odată... Ce bine e și cum eşti tu de 
frumos si cât ești tu de voinic!... Nu-i asa 
că mă iubeşti ?... Mult? Mult de tot? 

El. Dragă, sunt femei, cele mai multe femei 
din lumea asta, cari au toată căldura și toată 
strălucirea unei raze de soare, dar ele stră- 
lucesc pentru mai mulți și încălzesc pe mai 
mulți, împrăștie strălucirea lor si nu pot 
încălzi pe nimeni îndeajuns. Tu, tu ești însă 
numai pentru mine, întreagă strălucirea și 
toată căldura ta, sunt numai ale mele. Din 
chiliufa asta, in care îți petreci tu vieata, 
focul sufletului tău nu străbate, tot îmi este 
păstrat mie. Te iubesc, dragă, te iubesc. 

Ea. (Îi întoarce faţa.) lar minţi. Nu mă iubeşti, 
nu mă iubesti și ești un mincinos. Adecă, 
nu, ai spus un adevăr. (Tipa.) Ah! Ai spus un 
adevăr. (Plânge cu hohote.) Ai spus un adevăr. 
Eu nu pot să-ți strălucesc decât fie, eu nu 
te pot încălzi decât pe tine, fiindcă nu pot 
încălzi pe altcineva, fiindcă nu pot străluci 
altcuiva, fiindcă nu pot... nu pot... 

(Îşi înfundă capul în perne şi plânge mai multă vreme.) 

EL (O mângăie pe păr, pe frunte.) 

Ea. (Se întoarce intr'un târziu gi se uită la el cu 
priviri obosite.) Te-ai supărat? Nu te supără, 
doar eu sunt foarte bună. Mi-ai părut atât 
de egoist. Ori mi-ai jignit egoismul meu, nu 
știu, însă... nu te supără. Vino, să te sărut. 
Aşa, (cântă copilăreşte) dragul meu, scumpul 
meu. Acum ne-am împăcat, nu-i aşa? Acum 
ne-am împăcat și... știi ce? La toamnă, am 
să vorbesc cu tata și cu mama, la toamnă 
să ne cununăm. Să ne cununăm și să pornim 
într'o călătorie de nuntă frumoasă-frumoasă, 
cum n'a mai făcut nici o păreche tânără dela 
noi, Să mergem în Veneţia, să ne plimbăm 
pe lagune, să cântăm, să râdem, să facem 

prostii, să ne suparam şi iar sa ne împăcăm 
și iar să râdem. Vrei? Că dacă nu vrei mă 
supar şi iar plâng, plâng până mâne, de-o 
să mă întrebe iar tata pentruce mi-s ochii 
roșii. Da, da, am să plâng. Bine-bine, numai 
să nu vrei. Am să plâng. 
(Razele de lună străbat mai cu putere în odaie. Fi- 
gura lui se topeşte în ele.) 

Ea. (incepe să plângă iar cu obrazul în perne. 

Plânge multă vreme. Într'o anumită clipă tresare, işi 

indreaptă iar privirile in tavan, ca la inceput, se uità 
țintă si nemigcata. S'ar păreă că vorbeşte o moartă.) 
Vrei să vii? (Murmură.) De ce nu viii, de ce 
nu viii! (Lacrimile o podidesc iar şi-i pornesc domol 
dealungul obrajilor. Adoarme.) 

(În sbuciumul care a chinuit-o i s'a desfăcut cămaşa. 
I se văd sânii sănătoşi, tineri şi virgini. Luna mai 
aruncă odată o ploaie de raze binetăcătuare gi albe 
asupra ei, apoi se intuneca la faţă învăluită de un 

nor subţire.) 
Veniamin Negru. 


= 


Tot inima, nebuna ... 


Amară-i băutura ce mi-o întinzi să beu; 
Numai dureri coboară cu ea în pieptul meu. 
Otravă-mi dai, iubită, otravă 'mşelătoare 

Și inima o soarbe și inima mă doare 

Și blastămă si plânge, iar când pornesti si vrei 
Să mi te duci cu-otrava, atunci în urma ei 
Tot inima, nebuna, mai cere-o picătură 

Si înapoi te chiamă cu-amara băutură. 


G. Rotică. 


=] 


Cel din urmă cavaler. 


— Traducere după Coloman Mikszáth. — 


Se mai găsesc Încă figuri originale, cari 
rămân pripasite printre noi, ca toamna câteva 
rândunele din stolul călător. Pe ici, pe colo 
mai răsare câte unul, care a purtat cu vitejie 
steagul cu lozincele libertăţii, egalităţii si 
frățietăţii, care a trăit sub regimul lui Bach 
și şi-a lungit zilele până azi, dar toate cele 
petrecute i se par ca un vis mare, ca o dramă 
îndelungă: de câteva ori a căzut, apoi din 
nou s'a ridicat cortina și în ochii privitorului 
s'au perândat tablouri vecinic noi. Dar la 
urma urmei din întreagă povestea nici o 
slovă nu-i adevărată, toate au fost totdeauna 
la fel; acesta e adevărul, — celelalte nu în- 
seamnă nimic. 

Un astfel de om e și Paul Bibith. Dum- 
nezeu să-l odihnească pe bietul bătrân, dacă 
ar fi murit. Căci în adevăr și dânsule o 
rândunea întârziată, chiar prea întârziată, care 
ar puteă să îngheţe de gerul din jurul lui. 


Lă 


Sa infundat la moșie și niciodată nu s'a 
mai mișcat de-acolo. Nici oaspeţi n'a primit, 
nici ziare m'a cetit, nici scrisori m'a scris, pe 
cari le-a primit nu le desfăceă, aşa a trait 
vreme de 30 de ani ca un mort. 

Odinioară eră si el băiat vesel si frumusel. 

S'a însurat cu o fată de toată frumuseţea de 
pe undeva din comitatul Borşod, unde încă 
stăpâneă o moşie bine oranduita. Fetiscana era 
săracă, dar ca un înger, il dusmanea tot ți- 
nutul pentru ea și el o adoră ca pe o sfântă. 

Se poate să fi fost nevastuta cam ușura- 
tecă, dar nu știă de păcat. Odată într'un bal 
s'a lăudat cineva că ar fi sărutat obrazul 
frumoasei femei blonde. Se poate că nici n'a 
fost adevărat, ori cine știe în ce clipă de 
uitare de sine s'o fi patit. Bărbatului — care 
din intamplare a auzit lauda asta — i sa 
urcat sângele la cap, gi na zis un cuvânt 
până dimineaţa. 

Dimineaţa și-a așezat nevasta în trăsură 
Si i-a zis cu blandete: 

„Du-te acasă, draga mea. Eu trebuie să plec 
undeva, tu nu te mișcă până nu mă întorc.“ 

Femeia l-a rugat rosind să grăbească, 
fiindcă... fiindcă mâne are să se apuce de 
lucru, de un lucru mare — are să coasă 
fase si scutece... 

S'a gi apucat. lar barbatul s'a batut in 
duel cu individul lăudăros, i-a învărgat fața 
de crestături şi apoi s'a dus și niciodată nu 
s'a mai întors. 

Frumoasa bălaie a putut să-l aștepte răzi- 
mată la fereastră vreme de treizeci de ani. 

În timpul ăsta tânărul vioiu a ajuns un 
huhurez care nu se mai mișcă din loc. Fru- 
moasa nevastă a umblat pe toate căile să-l 
împace, să-l vadă, dar isi primeă scrisorile 
nedesfăcute şi logofătul moșiei nici când n'a 
putut trece pragul acestui om rece care se 
ingropase în celălalt capăt al țării. 

Din băețelul, ale cărui scutece le găteă 
mă-sa odinioară, s'a făcut băiat mare. Și el a 
venit odată, — dar bătrânul n'a vrut să-l pri- 
mească. Nu mai voiă să ştie de nimeni nimic. 

„Eu sunt închis în criptă — le-a trimis vorba 
— şi cei vii n'au la ce să desfacă cripta.“ 

Orice legătură s'a curmat între dânșii. Au 
trăit care 'ncotro, neștiind unul de altul, in 
haină cernită de văduvie biata femeie și cu 
inima împetrită moșneagul rănit, care nu se 
mai mișcă deloc din barlogul lui. 

Să fie în adevăr si răni, cari nu se mai 
pot vindecă niciodată?... 

Intr'o zi, după ani indelungati, a sosit între 
scrisori un plic care-şi întrevedeă de departe 
marginile cernite. Omul rece a îngălbenit, 
dar n'a desfăcut nici scrisoarea asta, nici nu 
s'a putut hotări s'o trimeată înapoi. Simtia 
ce cuprinde si simtid că nu mai are cui s'o 
trimită. 

Sărmana văduvă era moartă. 

Bătrânul a deschis fereastra cu mâna tre- 
murată. Frunzele copacilor îi șopoteau în 
urechi, vântul îi flueră de departe... Din 
umbra copacilor care se intindea pe pajistea 
mătăsoasă se desenau dantelele unui giulgit 
mortuar... Şi el deslușeă din toate ceremonia 
asta de mort. 

Când sa întunecat, şi-a chemat sluga, 


unicul om cu care mai schimbă două vorbe, 
cu care de altfel vorbea pe fereastră. 

„Stefane, băete!“ i-a zis cu iale, „așază-mi 
seaua pe cal!“ 

Sluga sta cu ochii speriați si mișcă mirat 
din cap. 
„Am 
Borșod. 

— Nu cumva călare? 

— Ba călare, fătul meu.“ 

Şi-a plecat călare ca în bătrâni... Cel din 
urmă cavaler să duceă dealungul satelor și 
poate că în drum îl mai şi râdeau copiii, doar 
sedea cam cocoșat pe biata gloabă sură. 

l-a trebuit o săptămână pentru călătoria 
asta. 

A ajuns în sat și deadreptul la cimitir s'a 
dus. Si'n tintirim la cel mai proaspăt mormânt. 

Luna tocmai lumină bulgării cari incepeau 
să se usuce. Bătrânul boier și-a scos pălăria. 
Pletele cărunte i le resfiră vântul. 

A apăsat cu pumnul grumazul calului, să-l 
plece de genunchi si i-a șoptit încetișor la 
ureche: 

„Mângăie cu copita groapa stăpânii... mă 
surule, mă... că, cine știe, poate să fi 
fost femeie cinstită...“ 

Calul, ca si când ar fi înțeles cuvintele 
stăpânului, și-a îndoit amândoi genunchii și 
a mișcat din cap cu blandete. 

Moşneagul și-a pus din nou pălăria şi încet, 
pe gânduri a plecat din tintirim. 

A trecut liniștit prin faţa castelului. Si 
doară eră lumină la o fereastră. 

Poate copilul lui cetește acum, ori se roagă 
pentru sufletul mamii. S'a oprit la crâșmă. 
A lovit cu cravașa în geam. 

„Scoală Ițic! Dă-mi o ocă de vin!“ 

Ovreiul a eşit cu sticla plină. Călărețul a 
băut o inghifitura, si a vărsat ce-a ramas 
dealungul drumului, 

„laca sticla jidane! Nu-ţi plătesc nimic 
mă, fiindcă... uite să știi: boierul vostru 
a umblat pe-aici“... 

...Nu mai știă sărmanul, că sa ispravit 
demult cu boieriile... 

A dat pinteni calului si a pornit ca un 
viteaz din vremuri de demult. 

Și l-a înghiţit negura nopții. 


un drum lung. Mă duc acasă în 


l. Frunză. 


= 

Povestea unei vieţi. 


Roman de 1. Agârbiceanu. 


X. 


Ceeace se svonise o jumătate de an, despre 
ce se scriă prin gazete şi se discută în con- 
versatii particulare, se împlinise în urmă la 
începutul lui Martie. Prin decret regal ca- 
mera deputaților fii disolvată și rânduite ale- 
geri noue. Ziarele tuturor partidelor politice 
începură numai decât o agitaţie ne mai po- 
menită. Fraze mari se tipăreau cu litere cât 
pumnul si articolele ce le urmau erau vifo- 
roase. In unele se tipăreau parti din programul 
în slujba căruia erau gazetele, şi, chiar acest 
program eră apărat cu furie adâncă. lar unde 
eră vorbă de partidele contrare, sirele din 
gazetă erau deadreptul incendiare. Se păreă 
că un demon se coborise în orice suflet de 
gazetar. 

În coloanele acestor ziare străine, fără deo- 
sebire de colorit politic, eră o rubrică per- 
manentă despre ne mai pomenitele agitatii si 
terorizari pe cari le fac Romanii in cercu- 
rile cu majoritate românească. Se raportă de 
adevărate revoluţii cari isbucneau când în- 
trun județ când intr'altul, unde nationalita- 
tile erau în majoritate. Se cereă cea mai ener- 
gică pasire organelor administrative. Gazetele 
opoziției făceau trădător de patrie guvernul, 
care ar fi pactat cu popoarele nemaghiare. 

In mai puțin de două săptămâni placate 
roşii, verzi, galbene se împrăștiară până si 
prin satele celea mai depărtate. Si pe acelea 
numele candidaţilor tronau în litere mari dea- 
supra textului scurt, care-i doriă izbânda. 

Prin oraşe, prin comune mai mari, stea- 
guri tricolore ungurești fâlfăiau în vânt nu- 
mele candidaţilor. Întrunirile, adunările popo- 
rale cu vorbirile de program, se țineau lant. 

Prin satele romanesti taranii priviau, tre- 
când pe drum, placatele lipite pe paretii unei 
crisme, a unei prăvălii. Şi, cu mare greutate, 
unii descifrau jumătate din numele străin. Cei 
cari aveau drept de vot treceau pe lângă 
placatele acestea fără să le mai privească. 
Ei ştiau de ce e vorba acolo. Pe la ei, dacă 
nu colindase până acum, însuși candidatul 
străin ori vreun bărbat de încredere al aces- 
tuia, fusese notarul ori scriitorul din cance- 
laria comunală. Porunca venise foarte aspră, 
ca organele administraţiei să-și împlinească 
datorinta. Ţăranii îi ascultau în liniște, clatinau 
din cap, priviau îngrijoraţi, însă la acest întâi 
îndemn, ei nu se hotărau. „Vom mai vedea, 
domnule. Ne vom mai socoti“, răspundeau 
cei mai mulți. Numai cei cu licențe de crijme, 
cu prăvălii, pe cari slujbașii satului îi înfricau 


(Urmare.) 


dela început, clătinau afirmativ din cap şi zi- 
ceau: „Da, da! Vom face“. Însă nici aceștia toți. 

Satele noastre nu mai sunt astăzi lipsite 
de crainici, cari să le aducă în grabă ve- 
ştile. Două-trei, zece gazete românești intră 
azi în celea mai multe din satele noastre. 
Si, in celea ma: multe, înainte de a-și des- 
chide gura preotul sau alt surtucar, țăranii 
mai fruntași știură ce e nou prin țară. 

Și, în preajma alegerilor, ziaristica noastră 
isi ştiu împlini datorinta. Îndată după disol- 
varea camerei, în gazetele noastre se începu 
propaganda pentru o însuflețită luptă elec- 
torală în toate cercurile cu majorități ro- 
manesti. Se limpeziă tot mai mult principiul 
că nu vom puteă sprijini decât pe candidaţii 
noștri. Se tipăreă numele cercurilor cu ma- 
joritati românești, aceste se aduceau în com- 
binatie cu numele fruntașilor cari ar fi mai 
potriviti pentru a candida. În gazetele pentru 
popor se retipăreau articoli de legi prin cari 
alegerile de deputaţi erau declarate libere, 
şi încercările de terorizare nepermise. Se 
îndemnă poporul sa m'aibă nici o teamă si 
să voteze pe candidaţii programului naţional 
român. 

Fruntasii de prin orașe începură și ei să 
se agiteze, să țină consfătuiri intime. Vreun 
preot, vreun alt om din inteligența satelor, 
când se abăteă pe la oraș, întrebă pe vreun 
cunoscut: „Ei, ce facem? Prin satele noastre 
sa pornit goana după alegătorii români“. 

Simtiam cu toţii necesitatea de-a se sti 
odată candidaţii oficiosi, și de-a se începe lupta 
pentru reușita lor. Insă trei săptămâni trecură 
numai cu agitația ce se făcea prin gazete, 
numai cu mici întruniri şi consfătuiri. Abiă 
cătră sfârşitul lui Martie se stabili definitiv 
lista candidaţilor noștri. 

Începându-se aceste agitatit lon Florea 
petreceă tot mai mult in cafenea, la casină, 
cetind cu mult interes, cu pasiune chiar, 
gazetele. Casina era acum foarte populata, 
Si discuţiile curgeau neîntrerupt. Câte doi, 
câte patru stau la o masă, ori formau gru- 
puri prin sală, si vorbiau apringi, se capa- 
citau. Gazetele treceau din mână în mână, 
la anumite pasagii se opriau, şi conversaţia 
curgeă apoi mai departe, tot mai animată. 
Se făceau planuri de iuptă, se numărau vo- 
turile, se insirau pe rând fruntaşii satelor, 
preoți sau alţii, în ajutorul cărora se puteă 
crede cu. siguranță. Unele nume treceau de 
bune, fără nici o obiectiune. Dar la altele 
cutare ascultător, întrerupeă. 

„Numai să nu ne prea încredem. Domnul 
X. e cam deochiat“. 

Alte nume erau respinse cu indignare. 

„Pe ăsta-l ştiu dela alegerile trecute. E un 
om fără caracter“. lon Florea mai mult ascultă 
astfel de aprecieri, decât luă parte la ele. El 
cunoşteă puţini dintre fruntașii satelor. Dar 
in celealalte discuţii luă parte cu insufletire. 
El se angaja dela început să cutriere toate 
satele din cercul de alegere, unde aveă să 
fie candidat advocatul Vasile Grecu. 

Florea vorbia frumos, insufletit. Mulţi îl 
ascultau cu plăcere. Dar erau și oameni cari 
îl priviau c'un zâmbet batjocoritor. Privirea 
lor parcă spunea: Pricepem noi că pentru 
Grecu ai sări în apă. Însă te poți şterge pe 
buze: domnişoara Grecu nu-i de nasul tău. 

Cele mai multe discuții, cea mai mare 
agitație se învârteă însă chiar în jurul fap- 
tului că Vasile Grecu respinse dela început, 
cu hotarire, candidarea lui. „Eu va multu- 
mesc, domnilor, pentru atenţia şi încrederea 
ce mi-o aratati. Însă nu pot primi. De-aici 
încolo sunt la pragul batranetelor. În parla- 
ment avem lipsă de bărbați în floarea vârstei. 
Ei se ştiu insufleti mai în grabă, si au mai 
multă putere de luptă“. 

Când spuse cuvintele acestea în casină se 
făcti o tăcere adâncă. Vreo trei-patru îi dă- 
dură dreptate în gândul lor. Aceștia se gân- 
diau, fiecare la el. Si isi ziceau: aș fi bun 
eu. Situaţia o pricepit mai în grabă advocatul 
Chirca. El se ridică numai decât şi-i zise: 

„lubite coleg, eu apreciez cuvintele tale 
dar nu le pot aprobă. In cercul acesta nime 
nu poate reuşi afară de tine. Pe tine te cu- 
moaşte toată lumea din jur. Ai, până la peri- 
ferii, cea mai întinsă clientelă. Deci pentru 
izbânda steagului nostru, trebuie să primeşti. 

- Aşa-i. Domnul Grecu trebuie să pri- 
mească“ răspunseră cei mai mulți. Insă ceice 
se gandiau la persoana lor isi ziseră: Pentru 
ce ar puteă reuși numai bătrânul? Noi ce 
suntem? Si, aceştia, nu aplaudară cuvintele 
lui Chirca. Dar Grecu rămase neînduplecat. 

Aceasta se întâmplă în zilele celea dintâi 
a lunei Martie. De-atunci advocatul Vasile 
Grecu nu se mai arătă prin casină. Oamenii 
îl întrebau pe advocatul Chirca: „Va rămânea 
neînduplecat ?* Acesta la început răspundeă: 
„O să-l convingem. El totdeauna se gândeşte 
mult înainte de-a luă vreo hotarire“. Dar, mai 
târziu la întrebările lor, ridică din umeri, 

Agitatiile, consfătuirile se țineau însă lant. 
Vasile Roșu, Muntean și alţi tineri îl întrebau 
pe lon Florea: 

„Ce mai zice domnul Grecu? Tu umbli 
în familia lor. Nu se hotăreşte odată să pri- 
mească ?“ 

lon Florea de când se începuseră agitatiile 

pentru alegeri eră foarte vesel. li plăceau 
toate hotaririle pentru luptă, se insufletia 
pentru reușita pe care o luă sigură. Dar, pe 
lângă aceasta, în casa familiei Grecu părea 
că se face lumină. 

Indată ce se începuseră pregătirile pentru 
alegeri, doamna Olimpia se însenină. Ochii 
ei deveniră iarăși nespus de limpezi, vocea 
ei catifelată şi de pe fața ei dispării palidi- 
tatea aceea străvezie. 

„Azi am avut sărbătoare familiară“, îi spuneă, 
aproape în fiecare zi Mărioara. „Mama a fost 
foarte drăguță“. 

Nici nu trebuiă să-i spună ea, lon Florea 
văzii cu bucurie schimbarea aceea la doamna 
Olimpia. Nu-i mai ziceă: „Ei tinere“ și nu-l 
mai lăsă singur când el vorbiă de Mărioara, 
li spuneă cu vocea ei plină de duioşie: 
„Domnule Florea, domnule candidat“. lon 
Florea băgă de seamă că 'n vocea aceasta 
eră mai multă simtire decât mai înainte. 

Și se bucură din suflet. Isi ziceă: „inima ei 
s'a muiat în urmă. Nu ne va pune piedeci 
căsătoriei“. Si, simtindu-si sufletul plin de 
recunoștință, cercà să-i fie tot mai plăcut, îi 
răspundeă cu multă căldură, dar cu stimă. 
Incepi să fie mai mult cu ea. Si uneori apro- 
pierea ei îl tulbură adânc fără să știe pentru 
ce. Din vremea aceasta îi rămase în minte 
umerii ei frumoși și linia dulce a spatelui. 
O văzuse, o singură dată, într'o toaletă de- 
coltată. 

Mai fericit şi mai uimit eră advocatul Vasile 
Grecu. El nici cum nu-și puteă explică această 
schimbare la doamna Olimpia. Retragerea lui 
dela casină nu-l costă nimic. Acasă la el eră 
acum nespus de bine. Un fel de deliciu um- 
pluse camerele, mobilele, aerul. Și raiul acesta 
tinea neîntrerupt. Doamna Olimpia eră mereu 
veselă. Și râsul ei frumos se auziă în toată 
ziua. 

Chiar cu Mărioara vorbiă cu dragoste 
doamna Olimpia. Fata se miră și ea, și 
odată, învinsă de recunoştinţă, de dragoste 
se aruncă în brațele mamei sale, vrând s'o 
strângă cu putere la piept. Dar ea simţi cum 
trupul doamnei Olimpia trăsări înfiorat la 
atingerea sa, și cum mamă-sa o depărtă uşor 
cu mâna. l 

Doamna Olimpia îl insotia, în fiecare zi, 
pe domnul Grecu, la plimbare. Și ciripeă 
necurmat. De societate, de primăvară, de 
toalete, de cancelaria lor, chiar. Dar tot- 
deauna se opriă mai mult la alegerile pentru 
cameră. Încă în sara cea dintâi aduse vorba 
despre aceasta. 

„Cum v'ati hotărît?“ îl întrebă cu blandete 
Olimpia. 

„Ne punem cu siguranță candidatul nostru“, 
răspundeă Grecu. 

„Și tu vei fi acela, nu? 

— Mi-au propus și mie. Însă cu am re- 
fuzat. Eu nu pot primi. 

— Si pentru ce nu poți?“ îl întrebă aple- 
cându-se puţin spre el doamna Olimpia. 

„Eu sunt prea ocupat. Cancelaria mă ține 
mereu legat de orașul acesta. 

— E adevărat, răspunse Olimpia, că tu 
muncesti foarte mult. Însă eu cred că nu 
trebuie să te retragi dela împlinirea unei da- 
torinfe de ordin mai superior. Tu ești destul 
de bogat. Zestrea Mărioarei e invidiată de 
toate fetele. Eu aș crede că tu ai puteă chiar 
să-ți închizi cancelaria si să te dedici unor 
ocupații de ordin mai superior. În urmă tu 
ai muncit de-ajuns, ai aveă dreptul și la 
puna odihnă“. 

a-i ținù lecţia aceasta cu multă sinceri- 
tate, cu durere chiar. Advocatul o ascultă cu 
plăcere. Cuvintele ei îi cădeau în suflet ca 
stropi de mângâiere. 

„Și crezi tu, că reuşind, în luptele parla- 
mentare m'ar aşteptă liniște si pace? 

— Oricum, e altă ocupaţie. Nu ucide nervii 
ca nenumăratele mizerii ce le ai cu clienții. 

— Va fi o ocupaţie cu mult mai grea, 
dragă Olimpio. Tu ştii bine că eu dacă îmi 
iau o sarcină pe umeri, nu-s omul acela care 
so mai arunc vreodată. 

— Tu judeci totdeauna corect, Vasile“, răs- 
punse doamna Olimpia cu prietinie. „Dar să 
nu-ți uiţi: lumea așteaptă dela tine chiar o 
jertfă“. 

Din seara aceea, oricât de mult se vedeă îm- 
potrivirea domnului Grecu, Olimpia-i aminteă 
necontenit de alegeri, și despre jertfa pe care 
o aşteaptă publicul dela el. Ea rămâneă 
mereu drăguță, zâmbitoare, il știă să-l scuze, 
să-l înțeleagă pe Grecu, dar necontenit se 
învârteă în jurul candidării lui. 

In unele seri de nereușită doamna Olimpia 
simțiă întâi, dupăce rămâneă singură, o des- 
nădejde amară, dar voința ei numaidecât se 
revoltă si 'n ziua următoare tăbără din nou 
asupra domnului Grecu. Ea ştiă că în chestii 
cari îl privesc pe el personal, și familia nu 
o ating, puterea de voință a domnului Grecu 
eră înfricoșată. 

Si, în convorbirile cu bărbatul, de multeori 
aruncă Mărioarei priviri speriate ca și când 
ar cere ajutor. Domnul Grecu eră fericit. În 
casa lui eră mereu sărbătoare, căci doamna 
Olimpia nu-și pierdù nimic din veselia, din 
seninătatea celor dintâi zile. Insă voinţa lui 
cra neînduplecată. 

Noaptea, in pat, Olimpia simtia cum ii 
arde trupul si-i vajde capul. Trebuia sa se 
dee bătută? Chinurile ei cresteau din noapte 
in noapte, când în cea din urmă, îi fulgera 
prin minte un gând mântuitor: Mărioara. Da, 

interesele Mărioarei! Cari interese? O să le 
aflu cu siguranță, își zise doamna Olimpia, 
şi întradevăr le şi află numaidecât. Bucuria 
ci eră asa de mare, încât noaptea întreagă 
nu putu durmi, ci visurile, închipuirile celea 
mai dulci o înfiorau necontenit. 

„Dragă Vasile, îi spuse în ziua următoare, 
as vrea să-ţi fac o mărturisire. Maia noastră 
are mult talent muzical, şi totdeauna mi-a 
părut rău că nu-i putem da o instruire mai 
aleasă. Dacă tu ai fi deputat, fata noastră 
te-ar puteă însoți în capitală. N'ai fi nici tu 
singur. Un an ar fi de-ajuns. Intr'un an cred 
că s'ar perfectiona la conservator. Pe urmă 
am putea-o mărită. Trebuie să ne gândim, 
dragă Vasile, că în curând nu vom mai puteă 
face nimic pentru fata noastră“. 

Fiindcă eră cea din urmă încercare să-i 
frângă voința lui de fier, vocea doamnei 
Olimpia tremură. Oricât i se păruse de sigur 
peste noapte, acest mijloc, acum se temea. 

Cum se plimbau, domnul Vasile Grecu se 
opri la sfârșitul cuvintelor ei. Ochii lui în 
clipa aceasta erau adânci și plini de durere. 
Pe-o clipă o privi, apoi porni mai departe și 
multă vreme nu răspunse. 

„Mărioara are intr'adevar talent pentru mu- 
zică“ începi el într'un târziu. „Și poate nu e 
rău planul ce-l faci. E încă tânără si ar puteă 
să înveţe. Și muzica e frumoasă“. Apoi, aceiași 
ochi adânci îi mai ridică odată asupra doamnei 
Olimpia. Fò iarăși numai o clipă. Dar privirea 
aceea spuneă limpede că domnului Grecu îi 
pare foarte rău simtindu-si Yon invinsa. 
Si în privirea aceea mai eră un fel de repros 
pentru Olimpia. Păreă că-i zice: „Cum ţi-a 
venit în minte 2“ 

Apoi advocatul Vasile Grecu stia că in- 
trând în slujba asta nouă, va fi cu trup, cu 
suflet pentru ea. Știă că va rămâneă mereu 
departe de casă: în capitală, pe sate, la adu- 
nări poporale. Stia că Mărioara nu-l va însoți, 
Si, poate gândul acesta încă îl facu sa nu 
primească a fi candidat. El de mult, nu se 
puteă despărți de Mărioara, care-i eră tot mai 
dragă. Și acum iată e posibil, ba e chiar de 
dorit ca Mărioara să-l însoţească în capitală, 
la conservator. El credeă că-i va face fetei 
o bucurie foarte mare. 

„O să vedem“, mai zise el Olimpiei. 

Aceasta nu răspunse, ci îi strânse ușor 
mâna. Fericirea îi inundase sufletul ca o apă 
de argint, luminându-i întreagă ființa. 

Încă în ziua următoare Vasile Grecu îl pofti 
la el pe advocatul Chirca. 

Acesta veni cu numărul cel mai proaspăt 
din gazetă. 

„Frate Vasile, îi spuse, ai face foarte rău 
să te retragi. lată ești pus si în lista ofi- 
cioasă. Să băgăm de seamă, retragerea ta 

ar însemnă să pierdem cercul. Si să-ți spun 
prietineste pentruce. Pe lângă toată sila ce 
ni se face de organele administraţiei, ar cadea 
asupra noastră un adevărat blastam. Ar in- 
cepe numaidecât desbinările. Trei colegi de-ai 
noştri, cei mai ambiţioşi, încep să-și și arate 
phiarele. Fiecare ar dori să fie candidat. Nu 
ti-i spun, ştiu că nu ești curios de nume, 
Acum iți poţi închipui la ce cădere ar trebui 
să ne aşteptăm dacă sar începe lupta cu 
astfel de ambiţii“. 

Chirca îi vorbi ca unui prietin pe care îl 
stimă. Tot cuvântul lui era sinceritate. 

„Te-am chemat să-ţi spun că m'ati bătut. 
Primesc candidarea“, începi obosit Vasile 
Grecu. „Și fiindcă abiă mai sunt câteva săp- 
tamani trebuie nesmintit să convocăm încă 
pe Dumineca viitoare, pe toti fruntaşii co- 
munelor din cerc la o consfătuire intimă. Eu 
am și lăsat personalului din cancelaria mea 
să adune adrese, să trimită o circulară scurtă. 

— Foarte bine, amicul meu“, zise cu bucurie 
Chirca și-l bătăi pe umăr. „Am să-l trimit în- 
dată și pe candidatul meu, cu adresele ce 
le am, și să le ajute. Pe urmă tot azi insti- 
ințăm și publicul de-aici“. Îşi luă pălăria, ii 
strânse cu căldură mâna, şi zise: „Am să trimit 
numaidecât pe candidatul meu să le ajute. 

— Pe domnul Florea ?“ întrebă Vasile Grecu. 

„Da, eu nam alt candidat. Cum îţi place 
de el? 

— Mie-mi place. Se vede un băiat de treabă“, 
răspunse Grecu. 

„Un tânăr admirabil. Prin cancelaria mea 
încă n'a trecut un astfel de om. E o putere 
de muucă uimitoare. Apoi, pot lipsi cu anii, 
cl îmi conduce cancelaria mai bine decât 
mine. Să-mi dai voe să-ţi spun“, adause aple- 
cându-se ușor spre Grecu, „domnişoara Mă- 
rioara a făcut o bună alegere. 

— Cum?“ întrebă Grecu, părând că nu pri- 
cepe. 

„Lumea spune că tânărul meu e bine văzut 
în casa voastră, şi că domnişoara nu l-ar 
află respingător“. 

Advocatul Grecu zâmbi. La viitorul fetei se 
gândiă totdeauna co nespusă delicateță in 


A 
„Da, vine pe la noi. Mai ales în iarnă i-a 
procurat mari distracţii Mărioarei. Dar până 
la căsătorie... 

— Mai este, mai este“, zise Chirca râzând. 
„Dar dac'a fi să fie... 

— Atunci va fi“, răspunse Grecu zâmbind, 
și petrecându-l pe Chirca până la scări. 

Vasile Grecu, fără să spună cuiva, tinca 
foarte mult la lon Florea. Si pentrucă eră 
deştept, harnic, cu purtări bune, dar mai ales 
pentrucă-i puteă face vreo plăcere Mari- 
oarei lui. El se şi gândi la căsătoria de care-i 

spusese acum Chirca. Si o află potrivită. Mai 
ales când vedeă fața înflorită a Mărioarei si 
ochii ei albaștri plini de fericire, când ea se 
intorcea dela patinat, află căsătoria aceasta 
foarte potrivită. a 

Sala cea mare dela casina fù aproape prea 
mică pentru consfătuirea din Dumineca ur- 
mătoare. 

Băteau vânturi caldute, cu miros de ploaie, 
în acest sfârșit a lui Martie. Zăpada se mu- 
iase, se înnegrise, sbându-se apoi în pământ. 
Numai prin vreo husdoapă, pe vreo muche 
dosită de deal, mai albeau petece mai mici. 
Pădurile negre vajeiau înfiorate de apropi- 
erea primăverii. Drumurile erau desfundate. 
Roatele carutelor se cufundau adânc. Între 
spiţe tina se întăriă mereu. Caii împroșcau 
de sub copite stropi murdari. Si totuși, din 
mari depărtări venise lume multă la întru- 
nirea aceea. 

Intrau mereu în sală preoţi, învățători și 
alţi fruntaşi ai satelor si din cât se putea, 
cei mai mulţi se retrăgeau mai în urmă, pă- 
rând că se feresc de publicul din oraș. Nu 
o făceau aceasta din neîncredere, ci mai mult 
din sfială, si pentrucă se simtiau mai bine 
între ai lor. Astfel îndată ce deschideau ușa, 
priviau prin sală, și mulţi făceau „Aha!“ si, 
bucuroşi, mai siguri par'că, se strecurau încet 
între participanţii dela sate. Acolo se ames- 
tecau, își strângeau cu plăcere mânile. Se 
auziă mereu: 

„Și tu ai venit? 

— Si, 

— Las' că-i bine! 

— Ce gandesti? 

Va fi cam greu. Pe la noi de-o săptă- 
mână sa pus notarul pe lucru. Mi se pare 
umblă şi bani. 

— Dar la noi! A venit chiar candidatul. 
Umblă pe la oameni. Dintralte parti se 
auziau alte franturi de vorbe. 

— Adunare? 

— Da, au ţinut adunare de popor! 

— Si cum le-a vorbit? Românește? 

— Tină mare? 

— lad, frate! Să rămânem în drum! 

— Fie, că primăvara se arată bine“. 

Se auziau iarăși cuvinte de mirare. 

«N'a venit? 

— Nu! spuneă că are o înmormântare pe azi. 

— Mi se pare că iar îşi face coada colac“. 

Numele lui Vasile Grecu eră amintit în toate 
părțile. 

„El va fi? 

— Se kE Cine altui? 

— N'ar fi rău să reușască“. 

Scaunele din nainte se umplură peste tot 
cu public din oraș. Vreun protopop, vreun 

preot cu legături mai mari, se zarca printre 
ei, răspunzând necurmat la ploaia de între- 
bări ce se descărcă asupra lor. 

Printre publicul dela ţară bărbile erau foarte 
dese. Și erau bărbi albe, surii, abiă înfiripate, 
cari se agitau mereu. Erà o continuă învă- 
luire. Fiecare își vedeă cunoscuți cu cari nu 
s'a întâlnit de mult. Fiecare voia să știe până 
unde au ajuns frământările de alegere în- 
tr'alte sate. 

Printre ei abiă portul alb al cutărui ţăran 
fruntaș. Erau și fruntaşi de pe la sate cari 
intrau cu mare sfială în sala aceasta. Păreă 
că au aerul să se ascundă bine în paltoane, 
să nu-i vadă nime. Aceștia treceau furisan- 
du-se, se retrăgeau într'un colț și rămâneau 
acolo nemiscati. Dar cei mai mulți erau veseli. 

Oricât s'au curatit de tină înainte de in- 
trare, parchetul începu să se inegreasca. 

Deodată sala începi să vuiască de aplause, 
de „să trăiască“. Ochii tuturor erau indreptati 
spre Vasile Grecu, care intră însoţit de ad- 
vocatul Chirca. Capetele se înălțau, cei de 
dinapoi se ridicau în vârful picioarelor, apoi 
unii cercau să se strecoare mai înainte. 

Advocatul Chirca urcă tribuna. Mulţi din 
cei de față nu-l cunoșteau. Dumnealui nu aveă 
mare clientelă. O frământare se văzi între 
oameni. Insă, îndată ce începi să vorbească, 
în sală se făcù o liniște desăvârșită. Omuletul 
acela vorbiă foarte frumos, și'cu multă căldură. 

„Suntem înaintea celui mai însemnat act din 
vieata popoarelor din ţerile constituționale. 
Alegerea deputaților, cari vor avea să aducă 
legile terii; nu poate să ne lase răci nici pe 
noi Românii. Poporul nostru, fraților, are drep- 
turi vechi și sfinte de câștigat în țara aceasta. 
Nu le vom câștigă dacă vom stă mereu pe 
la vetrele noastre, în sate și oraşe, și ne vom 
vedeă numai de nevoile noastre de-acasă. 
Trebuie să intre si în conștiința noastră con- 
vingerea, că avem unul fieștecare si datorinte 
de ordin superior, avem datorinte de împlinit 
cătră neamul care alți apărători nu are decât 
pe noi înșine. Fiind chemarea unui deputat 
în rândul cel dintâi ca să se intereseze chiar 
de acestea drepturi superioare, noi ne-am ho- 
tarit, ca Si la alegerile trecute, să ne punem 
și să sprijinim pe candidații noștri în toate 
cercurile de alegere, în cari majoritatea noastră 
s'a putut constată. Si astfel noi, în înțelegere 
cu cei mai mari, am pus pentru cercul de 
care vă ţineţi și dumneavoastră candidatura 
domnului advocat, fruntaș al nostru, Dr. Vasile 
Grecu“. i 

Sala vui furtunos la numele acesta. Íl acla- 
mară îndelungat. 

„Eu cred, domnilor, că o persoană mai po- 
trivită nu se puteă află. (Asa-i, asa-i. „Să 
trăiască“, vui din nou în sală). Cei mai mulți 

dintre d-voastră îl cunoaşteţi, si dumnealui 
mare lipsă de laudele mele. („Să trăiască“ 
răsună iarăși din sute de piepturi). De aceca 
eu ţin să-l rog pe dumnealui, în numele 
dumneavoastră a tuturor să primească can- 
didatura. („Să trăiască“ se auzi îndelungat 
prin sală)“. Domnul Chirca se cobori dela 
tribună, și între nesfârșite ovatii îi luă locul 
Vasile Grecu. El abiă spuse câteva cuvinte. 

„Vă mulțumesc, domnilor, pentru încrederea 
și cinstea ce-mi aratati“, zise el. Erà foarte 
palid, dar masca de bunătate-i eră pe faţă. 
„Publicul din oraşul acesta, continuă el, ştie 
foarte bine că eu nu mam îmbulzit să iau 
pe umerii mei această sarcină. Insă, dupăce 
m'am hotărit odată, v'asigur pe dumneavoastră 
că nu mă voiu da în lături, din cauza nici 
unei greutăţi. Dacă voiu reuși, interesele 
dumneavoastră vor fi și ale mele. Insă pentru 
aceasta e de lipsă să se stabilească numai 
decât programul de luptă, și stabilindu-se 
să fie împlinit până la litera din urmă. Toti 
trebuie să ne implinim datorinta. Vă multu- 
mesc încă odată“. 

El părăsi tribuna în uralele nesfârșite ale 
publicului. 

Urmară apoi două ceasuri grele și fră- 
mântate. Presidentul propuse alegerea unei 
comisii, dintre participanţi, care să stabilească 
programul. Şi dintr'o parte şi dintr'alta a sălii, 
se strecurau cei a căror nume fură cetite. 
Sedinta se suspendă aproape pe un ceas, 
până când comisia își sfârși lucrările. Intre 
aceştia fù şi lon Florea, care făcii celea mai 
multe propuneri cari se primiseră. 

In sală nu se mai puteă tinea nici o li- 
niște. Discuţiile începură, se aprinseră în toate 
colțurile. Publicul abiă acum începeă să se 
agiteze în fața alegerilor pentru cari trebuiau 
să iee măsurile de lipsă. Unii esiau sa fu- 
meze câte-o țigaretă. Și afară, în anticamera, 
în fumul de tutun, conversațiile erau tot aşa 
de aprinse ca și în sală. Unii vorbiau cu 
mare insufletire: erau siguri de invingere! Nu 
voiau să ştie de nici o piedecă. Alţii arătau 
fete mai ingrijorate, clătinau din cap, şi la 
argumentele celor insufletiti, ramaneau in li- 
niște, convinși par'ca. 

La redeschiderea ședinței, după frumoase 
cuvinte de îmbărbătare, lon Florea, ales de 
raportor, cetiă programul stabilit de comisie. 
Se opriă la fiecare punct, îl explică, da în- 
drumări cum are să se execute fiecare. Pu- 
blicul ascultă cu băgare de seamă. Din când 
în când se auziă: „Hm! Asta-i bună!“ Pentru 
organizarea alegătorilor si purtarea luptei 
electorale se stabiliră multe puncte. Indru- 
mările se dădeau până 'n celea mai nein- 
semnate chestii. lon Florea ceti mult, expli- 
când mereu. „Acest program, dacă se pri- 

meste se va tipări si se va expediă cu poșta 

tuturor fruntasilor din cerc pe cari punctul 

al doilea i-a numit pe nume. Se primeşte? 

Se primeşte. Trăiască“ răsună in sală. 

lon Florea se cobori dela tribună, si numai 

decât apărù aci un domn, de vârstă mijlocie, 
cu barba 'n furculite, cu ochelari pe nas. 

„Domnilor“, începi el pe-o voce foarte 
inaltă si piscatoare, slobozându-și brațele 
în aer, cari apoi până a ţinut vorbirea, nu 
sau mai apropiat de stăpânul lor, „domnilor, 
zise cl, si vis pacem para bellum! Acest cu- 
vânt al strămoșilor trebuie să vi-l amintesc 
în momentele acestea solemne, când, sfârșin- 
du-se lucrările noastre memorabile, dumnea- 
voastră vă intoarceti pe la căminur le scumpe, 
în sânul familiilor duioase, în satele noastre 
din văi si munţi, unde e leagănul dulce al 
neamului nostru. Și mă simt obligat să vă 
accentuez acest cuvânt cu atât mai vârtos 
că luptă mare trebuie să ducem. 

„Preoți cu crucea 'n frunte căci oastea e 
creştină“. Da, domnilor e rândul d-voastră 
acum să vă puneţi pe lucru. Noi ne-am făcut 
totdeauna datoria pentru scumpa mamă na- 
țiune, ne-am făcut-o si acum întrunindu-vă 
pe dumneavoastră și stabilind acest program 

de luptă, care e armă neînvinsă dacă-l vom 
observă. Dela acest program, domnilor, să nu 
vă abateti, să nu suferiți în mijlocul vostru 
oameni mici de suflet dar mari de patimi, 
pe cei slabi să-i isolafi, iar cei buni sa mer- 
geți înainte. Tot înainte!“ El strigă aceste 
cuvinte cu vocea lui pişcătoare, în vreme ce 
brațul drept eră întins ca o sabie gata de'atac. 

Publicul din sală îl priviă nedumerit. Nu 
știă ce voiă să spună omul acesta. Si, știind 
că şedinţa s'a terminat, cei din depărtări în- 
cepură să se strecoare afară. El vorbiă înainte. 
Dar acum ceice părăseau sala era în număr 
tot mai mare. Esind ei mai auziau fraze din 
discursul acelui domn. 

,5i vis pacem“ in cazul nostru inseamna 
dacă voesti învingerea. Dar cine n'ar dori-o? 
Care inimă românească n'ar tresări de-o bu- 
curie nemărgenită ... 

„Para bellum“ înseamnă cu toții fiii na- 
tiunei române să stee ca nişte strajeri ne- 
clintiti la posturile lor, trimițând... 

Eșiră de mult și Vasile Grecu si advocatul 
Chirca. lon Florea ascultă cu interes, zâm- 
bind, surprins de apariţia acestui om. 

Apoi se strecură si el pe use. 

(Va urmă.) 


==] 


Scrisoare. 


Îmi scrii c'astepti clipirea unei stele 
Ca să culegi din cântecele mele 
lubirea mea atât de 'mprăștiată ... 

Si ce-ţi va spune? C'ai avut o fată 
Ce-a fost ca m pildă fiul cel pierdut? .. 
N'am fost asa, voi nu m'ati cunoscut!. 
Mă văd copil — eră o toamnă, ştii 
Ne-am dus cu tata 'n satul lui, la vii. 
Nu mai văzusem strugurii crescând, 
Imbratiseam tulpinele pe rand 

Si sărutam râzând strugurii moi 

Ce răsăreau ca aurul din foi. 

De câte nu ati povestit asa! 

Mi-aduc aminte — pare c'asi visa. 

Nu plânge mamă, ne vom întâlni 

Cu tata si cu ceilalți copii 


Mamei mele. 


Într'o grădină ca un paradis, 

Aşa să credem căci aşa e scris! 

Dar până când s'ajungem, de pe drum, 
Ce-a mai rămas din noi? Pământ și scrum. 
Mă prinde uneori dorul de casă: 

Mă văd între copiii mei la masă. 

Alături cel mai mic, un făt frumos, 

Îmi tinde dornic braţele de jos, 

Se trage cătră mine "ncetinel, 

Mi-e cel mai drag căci seamână cu el. 
Din acest vis mă smulg așa de greu 
Simt cam pierdut ce "n lume-a fost al meu. 
Când vei ceti rândurile ce-am scris 
Binecuvântă 'ntârziatul vis 

Ce nu se poate risipi de tot 

Căci visul, mamă, visul ţi-e nepot. 


Maria Cunţan. 


== 

Cronici. 


Politică. 


Pacea dela Făgăraș. 


Judecând după aparenţe in comitatul Făgărașului 
slăm bine politiceste: ambele cercuri electorale (Fă- 
garas şi Arpaş) sunt reprezentate in parlament prin 
deputaţi români, aleși pe baza programului parti- 
dutui naţional. Sub acest raport aici stăm mai bine 
decât în oricare alt comitat din ţara întreagă. 

Și totuș la Făgăraş stăm destul de rău. Atât de 
rău încât insus comitetul national, care se ocupă atât 
de puţin de chestiunile noastre interne, s'a văzut ne- 
cesitat să intervie pentru restabilirea vieţii normale a 
acestui comitat mai românesc decât oricare altul. 

Cari sunt anume relele ce nu mai puteau fi tolerate? 
Ele, am putea afirmă, vin din două părţi: din partea 
guvernului care are aci o politică foarte agresivă si 
periculoasă intereselor populaţiunii şi din partea pro- 
stiei, rautafii şi laşităţii noastre. Ce vrea la adecă 
guvernul şi cum lucrează el? El vrea să maghiarizeze 
comitatul Făgăraşului sau cel puţin să-l paralizeze și 
să-l demoralizeze. În acest scop uzează de mijloacele 
cele mai variate şi cele mai condamnabile. O gleahta 
de funcţionari cari m'au ce pierde, face aci cele mai 
indraznefe încercări pe socoteala noastră şi, prin pu- 
terea pe care o are pe baza legii de care abuzează, 
terorizează şi corupe cum îi dă prin cap. De câţiva 
ani acest sistem a izbutit să producă şi roade, graţie 
neintelegerilor dintre oamenii noştri cari, direct sau 
indirect, l-au menajat. Pentru a invedera numai o parte 
a acţiunii guvernului și a paralelei noastre laşităţi, 
e destul să privim chestia școlară în acest comitat 
dela 1907 încoace. Guvernul a trimis aci de inspector 
şcolar pe d-l Szab6 Elemér, un om fără nici un 
scrupul. Ani de zile acest individ și-a bătut joc de 
școalele noastre, de invatatorii noştri, de biserica noa- 
strā. Dar acest om nu putea să ne facă tot răul pe 
care ni-l doriă, decât intrând în târguieli şi cu re- 
prezentanţii intereselor noastre școlare. Pe lângă 
aceştia a inzistat să se invoiască a închide anumite 
școli şi a primi în locul lor şcoli de stat sau comu- 
nale. S'au găsit oameni suspuşi cari au stat serios 
de vorbă cu acest om pe astfel de teme — făcându-i 
concesiuni. — In acest moment se infelege că invafatorii 
noștri şi-au pierdut razimul de care aveau nevoie şi 
au ajuns la discretia inspectorului, care cu o mână 
maghiariză învățământul în școli într'o măsură cu mult 
mai mare de cum o cereă legea lui Apponyi, — pe de 
alta le punea scăluşul in gură învăţătorilor. Aşa de 
repede a mers decadenţa, incât la un anumit dat in- 
vățătorii şi preoţii noştri l-au ales pe Szabo şi membru 
in congregaţie! Szabó şi-a ajuns astfel de grabă scopul 
său: pe cei mai mulți invafatori i-a redus la tăcere, 
pe unii şi i-a câştigat adicţi ferventi, iar pe puţinii 
cari mai cutezau să-şi facă datoria după conştiinţă, 


i-a tras în cercetare disciplinară, pe motiv că nu propun 
cu succes limba maghiară sau că au agitat, la alegerile 
parlamentare, contra ideii de stat maghiar. 

Câtă vreme se petreceau acestea cutare advocat rumân 
jucă calabrias cu „şusterul“ Szabó, iar cutare protopop 
il ospătă si-l plimbă cu trăsura ca pe un paşă, în toate 
părţile, dându-i cinstea cea mai mare. Și tot în acelaş 
timp urma aproape zilnic exceptionarea cutarei şcoale, 
detragerea ajutorului pe care cutare comună politică il 
dadea de decenii intregi scoalei, introducerea ma- 
nualelor ungurești in şcoalele noastre, participarea in- 
vafatorilor noştri la conferenţele învăţătorilor de stat 
etc. etc, — Inspectorul! eră tare și mare — era atotpu- 
ternic, temut de toată lumea românească din comitat. 

Dar iată că la un anumit moment acest inspector, 
te miri în urma căror imprejurări, e transferat intrun 
comitat din nordul terii. Se păreă că era scandaloasă 
alui Szabó va încetă. Și in adevăr, guvernul a trimis 
la Făgăraş în postul pe inspector pe un om destul de 
cum se cade, un francmason potolit, căruia i-a fost 
rușine să calce pe urmele înaintaşului său. Dar acest 
om m'a putut să rămâie mult în slujba in care i se 
cereă să facă altceva decât ce-i dictă conştiinţa lui 
de pedagog și de om de omenie. Aceia din fruntea 
comitatului, cari au luat faţă de guvern angajamentul 
de a distruge vieaja românească din acest comitat, 
găsesc că inspectorul Dr. Radvânyi nu le poate face 
servicii mari în ce priveşte opera lor vandalică, — şi 
se pare că însuş inspectorul a simţit enormitatea si- 
tuafiei — aşa că după nici un an şi jumătate acest 
om e înlocuit cu un altul, care vine tocmai din comi- 
tatul Zolyom şi vine, probabil, pentru a face politica 
de maghiarizare a prefectului Széill, pe care o făcuse 
din răsputeri Szabó. 

Acţiunea reprezentanţilor guvernului în această di- 
rectie a fost, trebuie să o recunoaştem, energică şi 
sistematică, — de aceea a şi produs roade. Dar dacă 
ea ar fi întâlnit, in locul desorientării generale şi a 
laşităţii multor conducători, un zid puternic format 
de piepturile şi de convingerile tuturor alor noștri, ea 
nar fi avut nici un efect gi ar fi trebuit să cadă. 
Guvernul a fost agresiv — noi am fost laşi. Paralel 
cu acţiunea aceluia la noi se manifestau gudurarile 
şi tradările unora, — încercările naţionale intransigente 
precum şi indolenfa condamnabilă a altora. Clubul 
comitatens fâră autoritate gi fără energie, in veșnice 
conflicte cu sine însuş, luat în zeflemea de străini si 
de mulţi de ai noştri, — de sus, din partea comitetului 
naţional nici un interes real, tot stări cari ajutau indirect 
intro măsură mare opera de subminare a noastră. 

Cei doi deputaţi naționaliști in loc să caute a veni 
cât mai des in contact cu alegatorii lor, pentru a-i 
ajută şi a-i întări in convingeri — ii lasă pradă pa- 
serilor răpitoare, ba la anumite ocazii vin chiar in 
conflict acut cu o mare parte a lor. Asa că încrederea 
reală in deputaţi scade şi ea in mod esenţial, 

Pe teren politic deci din partea guvernului 
acţiune energică gi implacabila, din partea noastră 
nimic şi uneori mai mult decât atâta — în sens negativ. 

Pe teren cultural nici o mişcare. „Asociaţiunea“ 
nu desvoltă nici o activitate în foarte marele despar 
fòmant al Făgăraşului, al cărui director e insus 
fostul preşedinte al clubului comitatens (despărță- 
mantul Branului aparţine prin toate legăturile lui cul- 
turale mai mult Braşovului). Manifestaţiuni culturale, 
cu tot „Progresul“ din Făgăraș, se ivesc abiă 
sporadic cu o foarte mare sfială si fără să poată 
lăsă vreo urmă în suflete, Până mai deunăzi nu eră 
nici o librărie românească in intreg comitatul locuit 
de peste 90 la sută Români. Jupanul Thierteld, librarul 
care scoate şi o gazetă ungurească în care vorbeşte 
uneori și despre „Valahi“, — in schimb suplineşte el 
acest gol. D-sa aduce tot felul de cărţi pe carii le 
cumpără Românii noştri, cari se bucură nespus când 
jupânul le dă pe deasupra şi câte un creion cohinoor 
imitat și câte un calendar unguresc. Evreul Thierfeld 
merge până acolo cu interesul faţă de cultura noastră 
încât tipăreşte şi cărţi şcolare românești, ba chiar și 
cărţi de rugăciuni creştinești. Ba in comitetul de re- 
dactie al revistei şcolare ,Fogarasmegyei népoktatás“ 
primeşte şi pe d-l Octavian Popa, învăţător confesional 
din Vad şi președintele „Reuniunii gr. cat. a invata- 
torilor din comitatul Făgărașului.“ În schimbul tuturor 
avem la Făgăraș doar o gazetă săptămânală „Oltea- 
nul“, slab redactată, fără un program politic și fără 
rădăcini in vieafa complicată a comitatului — şi o 
librărie românească nouă, căreia îi dorim toate cele 
bune. 

Pe teren social, - ah Doamne ce dezolat trebuie 
să rămâie cine ceteste articolele ce se publicau cu o 
rară profesiune în gazetele noastre acum vr'o doi ani 
despre vieaţa socială din Făgăraş! Ce rol social trist 
a avut și „Reuniunea femeilor“ din Făgăraș şi ce in- 
fluinţă puternică asupra întregei vieţi româneşti din 
comitat. 

Pe teren bisericesc lucruri foarte mestecate. 
„Rostul protopopului unit şi vicariu al Făgăraşului nu 
se simte de loc“, zicea domnul N. lorga la 1905 in 
„Neamul românesc in Ardeal“, spunândun 
adevăr care și azi e tot aşa de valabil. Despre unii 
reprezentanţi ai bisericei ortodoxe in acest comitat 
sar puteă spune de asemeni lucruri triste. Despre 
mulţi preoţi cari fin poporul în credinţele păgâne 
prin păscălia care le aduce bani, deasemenea, — 
desi trebuie să recunoaștem că o mare parte a preo- 
fimei ambelor confesiuni au dat dovezi frumoase pe 
timpul alegerilor dietale. Dar lipsa de conducere uni- 
tară i-a făcut să sufere persecufiuni, pe cari intre impre- 
jurdrile de astăzi cine ştie dacă s'ar mai hotărî să le 
mai îndure si a douaoara. 

N'ar fi nici o mirare ca preoțimea care, în parte, 
se adapă numai din infelepciunea moderată a „Te- 
legrafului Român“, dela o vreme să urmeze politica 
acestui organ nici naţionalist nici nenaţionalist — și 
aceasta în paguba politicei adevărate. 

Pe teren economic nici 0 organizare. O mulţime 

de Jidani, — o urinare firească a stărilor din comitat 
— pescuesc în tulbure și exploatează situaţia. Un 
marisor număr de bănci mici fac câştiguri „frumoase“, 
pe socoteala faranimei care emigrează de o vreme 
incoace cu grămada, în afară de România şi America, 
— în Germania. Aceste bânci, cari în multe cazuri 
sunt conduse de preoţi, sunt o plagă pentru vieaja 
economică a poporului. Ele imbogatesc pe câţiva şi 
sărăcesc marea majoritate pe care o duc la sapă 
de lemn. Pentru chestiuni culturale aceste bănci jert- 
fesc sau puţin sau nimic (in afară de „Furnica“ 
din Făgăraş, care face, până la un loc, excepţie). În- 
soţiri Raiffeiseniene sunt, în schimb, foarte puţine, se 
găsesc însă filiale de ale societăţilor ungurești ca 
„Hangya“ ș. a., ținute de Români, pentru Români! 
Dacă în comitatul Făgărașului nu se vor întroduce 
cooperativele sătești, țărănimea noastră de acolo va 
cădeă jertfă sistemului economic de astăzi, care în- 
grasa pe cei bogaţi şi-i despoaie pe cei lipsiţi. 

Clasa de mijloc în comitat avem puţină. in Fagaras 
s'au făcut în timpul din urmă unele încercări de a 
organiză meseriaşii români, și se pare că începutul 
făcut va aduce şi roade. 


Acum s'a făcut „pace“ la Făgăraş, graţie interve- 
nirii comitetului naţional. Pe hârtie ea e frumoasă, 
deşi mărturisim că ne aşteptam ca să ia în program 
mai multe puncte. S'a hotărit anume: 

„l. Observarea celei mai stricte solidaritafi şi spri- 
jinirea reciprocă, frăţească, în toate manifestaţiunile 
de interes obgtesc, de ordin politic cultural, social şi 
economic. 

2. Continuarea luptei fără preget întru apărarea și 
susținerea pe toate căile legale a tuturor școalelor 
confesionale din comitat. Drept aceea toti aceia, cari 
vor ţinti la desființarea şcoalelor acestora, şi prin 
aceasta la împedecarea poporului nostru în progresul 
cultural, se vor combate pe toate caile legale și mai 
ales în municipiu și pe teren social. Tot așa se va 
urmă şi față de aceia cari prin denunţări la guvern 
au mijlocit retragerea congruei preoţilor români. 

3, Deputaţii cercurilor Făgăraş şi Arpaş aleşi pe 
baza programului partidului naţional român, candidaţi 
de comitetul naţional cu consentimentul alegătorilor, 
aleşi de aceștia cu mare insuflefire vor fi sprijiniți şi 
în viitor în toate acțiunile lor politice, pornite din dra- 
goste cătră neam. 

4. Având in vedere, că prezidentul clubului comi- 
tatens d-l Iacob Macaveiu a renunţat la postul său de 
prezident din cauză de morb și rugându-se d-l vice- 
prezident Nicolae Borzea să fie din cauza ocupatiunilor 
sale multi-laterale absolvat de postul său de vice- 
preşedinte ai clubului comitatens, s'a hotărit reorgani- 
zarea clubului central comitatens alegându-se unanim 
şi cu mare insuflefire de prezident domnul Dr. loan 
Șenchia, de viceprezident d-i Dr. Octavian Vasu, iar 
de secretar d-l Matei C. Jiga. 

Şedinţa plenară a ciubului comitatens in vedere, că 
comitele suprem continuă atitudinea sa dusmanoasa 
față de interesele obşteşti române şi față de institu- 

ţiile române din acest comitat, a hotărît unanim inde- 
plinirea fără amânare a hotărirei aduse anterior, ca toţi 
membrii români ai comisiunilor esmise de congrega- 
tiunea comitatensă să-şi prezinte abzicerea.“ 

Ar fi fost în interesul cauzei ca hotăririle să se fi 
extins şi asupra organizării vieţii economice, care e 
baza întregei vieţi in luptele moderne. Aceasta cu 
atât mai mult că țărănimea pe deoparte e in regres 
in cele economice — între altele şi din cauza alcoho- 
lismului, — pe de alta ea şi-a pierdut încrederea în 
conducători. Acestea sunt lucruri foarte mari gi esen- 
țiale si ele nu se pot îndreptă prin măsuri cari nu 
ating în mod simţitor interesele cele mai intime ale 
poporului. 

Păcii făcută pe hârtie la Făgăraş îi dorim rezultate 
reale, care nu se vor putea ajunge insă decât prin 
munca sistematică a tuturora. 0. S. 


[=] 


Insemnari. 


O veste bună. Prietinul gi distinsul nostru cola- 
borator, d-l Il. Chendi, însănătoșit după o boală 
mai lungă, în curând isi va relua colaborarea la re- 
vista noastră. Credem că va bucură pe toți cetitorii 
noștri această veste. În frământările literare ale zi- 
lelor din urmă s'a simfit mult lipsa îndrumărilor 
d-sale. O desorientare prea puțin înveselitoare s'a 
înstăpânit în rândurile literatorilor noștri, producţia li- 
terară a inceput să poarte din ce în ce mai mult pe- 
cetea unei libertăţi care seamănă mult a libertinaj. 
Se simțea lipsa cârmaciului inteligent și îndrăzneţ, 
care așeză la locul lor pe gălăgioși si nepricepufi și 
asigură totdeauna bunul mers al corăbiilor noastre 
literare. Credem că vestea învierii d-lui Chendi va 
întristă mult pe morții literaturii noastre, cari au ră- 
sărit sfidători din morminte tocmai pe când condeiul 
ager si infepdtor zăceă dezolat in călimară. — 

Reintrarea distinsului nostru colaborator in acti- 
vitate se anunță prin apariția unui volum de articole 
critice, care va cuprinde însemnările lui literare din 
anii din urmă. În acest volum, care, nu peste multă 
vreme va putea fi pe masa tuturor cetitorilor noștri, 
se va vedeă ca într'o oglindă perfectă întreg tabloul 
literaturei noastre mai nouă. 

ll așteptăm si noi, precum știm că-l așteaptă toţi 
admiratorii și toţi... detractorii temutului și iubitului 
scriitor. 

a 

Ervin Franfuz O! Densușianu. Ne-a căzut in 
mână un număr din tristul „Far“ fără de lumină al 
d-lui Ervin Densuşianu. Si l-am cetit. Credem că nu e 
nevoie să mai vorbim de poeziile lui. Ele vor fi ce- 
tite şi comentate de viitorul istoric al zilelor noastre 
— cum ar zice Noua revistă Română a d-lui C. 
Rădulescu-Motru, care ţine să-l mângăie atât de cu 
folos pe profesorul universitar intrat la poezie. Vii- 

torul istoric literar să se pronunţe asupra lor, căci 
noi mai avem şi altceva de făcut. lată, de pildă, un 
articol asupra influenţei franceze la Români al d-lui 
Densuşianu, asupra influenţei literaturii franceze de- 
cadente. E remarcabil şi trebuie să reproducem din 
ei următoarele: 

„Trebuie să recunoaștem că în manifestările lor 
poeţii noi, sau mai bine o parte din ei, şi unii numai 
până la un timp, au căzut în exagerari care ta inceput 
amenințau să discrediteze principiile bune cari fusese 
luate ca punct de plecare. Aceasta se întâmplă în toate 
şcoalele literare; fiecare din ele isi are figurile ei in- 
draznete, comice uneori, scriitori cari nu înţeleg mă- 
sura, merg prea departe in dorul de a se deosebi de 
alţii, şi ajung astfel la erezii“. 

Cine nu ceteşte aici o mărturisire postumă, un mic 
colţ autobiografic?! Întradevăr, fiecare şcoală literară 
îşi are „figurile ei comice“. Se'ntelege, cele din Franţa, 
căci despre cele din România nici vorbă nu poate fi. 
Ervin de pildă... O, nu! 

invatatorii gr.-cat. din Bihor. „Numai noi, frân- 
tura bihoreană (a dăscălimii) zăcem şi dormim somnul 
letargic — azi, când toată lumea este alarmată“. Aşa 
scrie un învăţător din cea mai bogată dieceză româ- 
nească dela noi, din dieceza gr.-cat. a Orazii-mari. 
De invatatorii de acolo nimeni nu se interesează sub 
raport cultural. Ei vin şi cer acum în public ca con- 
sistorul să ia măsurile necesare pentru a-i strânge 
intr'o reuniune unde să se poată cultivă şi întări 
pentru greaua și sfânta lor misiune. 

Sperăm că P. S. episcop Radu va ști aprecia im- 
portanfa unei reuniuni a invăţătorilor şi va lucră ca 
ea să se infaptuiasca cât mai curând. 

% 

În sudul continentului. Revistele noastre, gi cele 
de peste munţi dar și cele de aici, ar trebui să aibă 
o cronică permanentă sub titlul: „Vorbe mari“. În 
această cronică ar trebui inregistrate toate vorbele 
fără căpătâi cari se aruncă în biata noastră presă zil- 
nică, ar trebui purecate toate frazele goale cari ră- 
Sună în urechea cinstitului nostru public cetitor, fără 
vreo altă semnificaţie, decât cea a prostiei umane râs- 
fafate de o indiferenţă şi o lipsă de înțelegere dintre 
cele mai vinovate. Se înțelege că redactarea unei 
astfel de cronici ar cere multă osteneală şi o mare 
putere de sacrificiu, căci, in definitiv, trebuie să ai o 
mare răbdare şi o extraordinară voință, când te ho- 
tăreşti să fii receptorul săptămânal, bunăoară, al tu- 
turor neblezniciilor cari se aruncă la suprafaţa zia- 
risticei noastre. Se pare a fi aproape cu neputinţă un 
astfel de lucru. În orice caz, dacă o astfel de cronică 
ar fi imposibil de redactat, atunci ar trebui căutat un 
mare mecenate care să întemeieze un ospiciu pentru 
toţi bolnavii presei noastre, pentru toţi aceia cari pă- 
cătuesc impotriva spiritului limbei noastre și impotriva 
bunului simț. Un fel de institut corectional, care să 
stea de pază ca un temut binefăcător: Cum ai scris 
o frază proastă, cum să te bagi in el pentru trei luni 
la învățătură... 

Gândurile aceste ne vin in minte pe urma cetaniei 
zilnice a obositoarelor noastre ziare. Nu poţi să treci 
tu ochii peste o pagină din ele, fără să nu-ţi simți 
ochii umpluţi de cenuşa unei gândiri necajite de 
ignoranță, 

O pildă: 

intr'an ziar al nostru a trebuit să se inregistreze 
serbătorirea ipohimenulni Seghescu la Oraviţa. Foarte 
bine. Această sărbătorire comandată trebuie com- 
bătută, cu armele ironiei, ale satirei, cu orice arme 
vrei, in orice caz nu cu cele ale frazelor goale. Căci 
socotim că este cel puţin o frază goală să-ţi incepi 
argumentatia așa: „În sudul continentului nostru, 
in înfloritorul orășel! Oraviţa“. 

Cum, adecă, Oraviţa este in sudul Europii? Ori 
Ungaria singură alcătuieşte un continent întreg? Ne 
indoim. Dar nu aceasta a voit s'o spună redactorul 
ziarului nostru. Nu. A voit să pună pe hârtie o vorbă 
mare care să producă un mare contrast alături de 
numele mititelului Șheghescu: Continent... Seghescu... 
Oraviţa. Asta vine cu ironie, mă rog. 

Da, da, cu ironie, căci s'ar părea că scrisul acesta 
ar fi al unui ziar care apare, nu in sudul continen- 
tului nostru, ci tocmai în sudul Africei. Ori poate 
nici acolo. % 


Redactorii „Tribunii“. Cetitorii noștri pot să vadă 
în supliment mutrele foştilor „trădători, veninosi, 
mizerabili“, etc. etc., cari erau odată bieţii redac- 
tori ai răposatului ziar „Tribuna“. Nu sunt crunti 
la înfăţişare, nici n'au hangere la brâu. Au fost gi ei 
nişte oameni ca toți oamenii, instiflefifi de un ideal şi 
iubitori de dreptate. Pentruce vor fi fostimprastiati?.. 
Știe Dumnezeu. m 


Poeziile lui Soricu. Suntem informaţi că poeziile 
vechiului şi fecundului nostru colaborator l. U. Soricu 
vor apare în scurtă vreme întrun volum. D-l Soricu 
işi are cetitorii săi mulţi şi iubitori, cari, suntem si- 
puri, se vor bucură mult împreună cu noi de această 
strângere întrun mănunchi a unor poezii pline de 
Simtire. Când vor apare vom vorbi mai pe larg 
despre ele. x 


Plasarea violențelor. Se cere mult mestesug in 
susținerea unei discuții, în primul rând o puternică 
stăpânire de sine. Numai aceasta îți dă siguranța lo- 
viturii. Când te iaşi răpit de patima, nu poți decât să 
dai ca nebunu 'n toate părţile, de cele mai multeori 
în vant, nu poţi decât să-ţi cheltuiesti întreagă forţa 
combativă pe o nimica goală. Câţi oameni de talent 
mau murit în discuţii, reprezentând un adevăr, numai 
fiindcă mau ştiut să-şi tempereze impulsurile. Mai ales 
plasarea violenţelor — sunt și aceste necesare câteo- 
data — este foarte anevoioasă și e proprie să-ţi pro- 
ducă mari belele. Pentrucă în cele mai multe cazuri 
violențele sau se intorc asupra ta, sau nu-și ajung 
ținta. Trebuie să ştii când să le folosești şi faţă de 
cine. Sunt oameni cârora le faci un bine cu înjurătura. 
Aceştia trăiesc din ea, o cer chiar, dacă sunt mai in- 
teligenti. Alţii, prin situația pe care o ocupă, fie in 
urma împrejurărilor, fie pe urmele talentului lor, nu 

pat fi trataţi cu violenţe decât in anumite cazuri, când 
cetitorii tăi le pot rumegă. Atâtea şi atâtea conside- 
raţii, pe cari nu le prea pricep aşa zişii noştri pole- 
mişti, cari de cele mai multeori dau cu bâta 'n baltă. 
De multeori îţi vine, cetind o polemică de a noastră, 
să-i tragi deoparte pe amândoi beligerantii şi să le 
pui în mână pe Machiavelli, pe marele om cu tact: 
lan, învăţaţi d-lor cum să vă purtaţi! 

Ca să fim compleţi trebuie să amintim că rândurile 
aceste ne-au fost inspirate de o revistă provincială 
din Regat, care a pornit un răsboiu de exterminare im- 
potriva câtorva scriitori mai tineri, — nu ne interesează 
acum dacă are dreptate. Privim cum se sbate revista 
aceasta, pentru realizarea unui gand bun, crede ea, 
și nu poate să facă nimic. Și-a ales arma violenţelor 
şi nu o ştie mănui. Decât aşa, mai bine nimic. 

Conferința învăţătorilor gherlani. in dieceza 
Gherlei incep a bate aite vânturi, mai bune. La 
10 Aprilie a. c. s'au întrunit în Gherla sub condu- 
cerea preotului Constantin Lucaci („trădătorul şi fra- 
tricidul“) reprezentanţii reuniunilor învăţătorești din 
dieceză și au hotărit să institue un comitet central 
al tuturor acestor reuniuni, în scopul de a se puteă 
lucră după un program unitar bun. S'a mai hotărit 
instituirea unui consiliu pedagogic diecezan, care să 
conducă învățământul din întreaga dieceză conform 
celor mai bune principii, —tot astfel s'a hotarit să se 
ceară dela Consistor instituirea unui inspector școlar 
diecezan. S'a hotărit şi edarea unei reviste școlare 
care să aibă şi caracter politic („fiindcă azi nu se mai 
poate scrie despre școală fără ceva ascutis politic“). 

Bune hotariri! În ce privește pe cea din urmă, ca 
prevede un lucru dintre cele mai necesare, dar credem 
că acesta ar trebui să se facă pentru toţi învățătorii 
români — și nu în Gherla. 

z 


Căminuri studențești. În vremea din urmă a în- 
ceput să se agite tot mai mult ideea de a creă pe 
seama studenților noştri dela cele două universităţi 
din Budapesta si Cluj câminuri, in cari să-şi poată 
dobândi o creștere naţională mai temeinică. De curând, 
cu ocazia serbărilor societăţii Petru Maior, s'a ho- 
tarit înființarea unui cămin studenţesc în Budapesta, 
pentru care scop s'a gi adunat peste 20.000 Cor., iar 
Asociaţiunea se ocupă mai de mult cu clădirea unui 
cămin studenţesc în Cluj. Ambele vor fi focare de cul- 
tură românească puternică și roditoare, de aceea se 
si aşteaptă înființarea lor cât mai grabnica. 

Retragere. D-l Arsenie Vlaicu ne anunţă prin 
ultimul număr al „Deşteptării“, că se retrage din 
fruntea ei. Motivul: trebuie să se îngrijească de şcuala 
al cărui director este. Întrebăm însă: înainte cu patru 
luni nu trebuiă să facă acest lucru? Ori l-a părăsit 
curajul opiniilor pe d-l Viaicu? Le-a avut?... După 
această retragere umilitoare, nu prea credem. Se mai 
impune însă o întrebare. A cui rămâne „Deştep-. 
tarea“, dacă d-l Vlaicu se retrage din fruntea ei? 
Cei chemaţi, rasarifi din umbră! 


TIPARUL LUI W. KRAFFT ÎN SIBIU, 

